Kako su nam javili čitatelji, ispred OŠ Manuš u Vukovarskoj ulici u Splitu večeras su bili i vatrogasci i policija.

Kontaktirali smo Županijski vatrogasni operativni centar gdje smo doznali da je u 22 sata i 35 minuta krenula vatrogasna intervencija prema ovoj školi.

– Djeca su ugurala papire između ulaznih vrata i stakla, te su zapalili papir. Na intervenciju smo poslali DVD Split koji je ugasio tu hrpu papira. Policiju smo pozvali preventivno – kazali su nam u ŽVOC-u.

Veće opasnosti za školu nije bilo.